Julkisasiamiehen ratkaisuehdotus Mischo 18 päivänä tammikuuta 2001. - Euroopan yhteisöjen komissio vastaan Helleenien tasavalta. - Jäsenyysvelvoitteiden noudattamatta jättäminen - Direktiivien 96/24/EY ja 96/25/EY täytäntöönpanon laiminlyönti. - Asia C-176/00.



Oikeustapauskokoelma 2001 sivu I-02063



Julkisasiamiehen ratkaisuehdotukset

1. Euroopan yhteisöjen komissio on vaatinut yhteisöjen tuomioistuinta toteamaan, että Helleenien tasavalta ei ole noudattanut EY:n perustamissopimuksen sekä rehuseosten pitämisestä kaupan annetun direktiivin 79/373/ETY muuttamisesta 29 päivänä huhtikuuta 1996 annetun neuvoston direktiivin 96/24/EY ja rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY mukaisia velvoitteitaan, koska se ei ole antanut direktiivien noudattamisen edellyttämiä lakeja, asetuksia tai hallinnollisia määräyksiä.

2. Komissio esittää tästä, että EY 249 artiklan kolmannen kohdan mukaan direktiivi velvoittaa saavutettavaan tulokseen nähden jäsenvaltiota, mutta jättää kansallisten viranomaisten valittavaksi tämän tuloksen saavuttamisen edellyttämän muodon ja keinot. Komissio toteaa, että EY 10 artiklan ensimmäisen kohdan mukaan jäsenvaltiot toteuttavat kaikki yleis- ja erityistoimenpiteet, jotka ovat aiheellisia perustamissopimuksen tai yhteisön toimielinten säädöksistä johtuvien velvoitteiden täyttämisen varmistamiseksi, ja lisää, että direktiiveissä säädettyjen määräaikojen noudattaminen kuuluu näihin velvoitteisiin.

3. Direktiivin 96/24/ETY 2 artiklassa ja direktiivin 96/25/ETY 17 artiklassa säädetään, että jäsenvaltioiden on saatettava näiden direktiivien noudattamisen edellyttämät lait, asetukset ja hallinnolliset määräykset voimaan viimeistään 30.6.1998 ja että niiden on ilmoitettava siitä komissiolle viipymättä.

4. Helleenien tasavalta katsoo, että edellä olevat seikat pitävät paikkansa ja myöntää vastineessaan, että vaadittuja toimenpiteitä ei ole toteutettu direktiiveissä 96/24/ETY ja 96/25/ETY säädetyssä määräajassa eikä sen jälkeen.

5. Se korostaa, että maatalousministeriön asianomaiset yksiköt saavat täytäntöönpanotoimenpiteiden valmistelutyön päätökseen hyvin pian.

6. Asiassa on kuitenkin todettava, että vakiintuneen oikeuskäytännön mukaan sitä, onko jäsenvaltio jättänyt noudattamatta jäsenyysvelvoitteitaan, on arvioitava perustellussa lausunnossa asetetun määräajan päättymisajankohdan mukaan. Kuten edellä on jo havaittu, asiassa ei ole kiistetty, että vastaaja ei ollut kyseisenä ajankohtana vielä täyttänyt direktiivien 96/24/ETY ja 96/25/ETY mukaisia velvoitteitaan.

7. Edellä esitetystä seuraa, että komission kanne on hyväksyttävä ja Helleenien tasavalta on velvoitettava korvaamaan oikeudenkäyntikulut.

Ratkaisuehdotus

8. Edellä esitetyn perusteella ehdotan, että yhteisöjen tuomioistuin

- toteaa, että Helleenien tasavalta ei ole noudattanut rehuseosten pitämisestä kaupan annetun direktiivin 79/373/ETY muuttamisesta 29 päivänä huhtikuuta 1996 annetun neuvoston direktiivin 96/24/EY ja rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY mukaisia velvoitteitaan, koska se ei ole antanut direktiivien noudattamisen edellyttämiä lakeja, asetuksia tai hallinnollisia määräyksiä

- velvoittaa vastaajan korvaamaan oikeudenkäyntikulut.